Ego Villermus dominus Virgei et Mirebelli presentibus et futuris notum facio quod ego dedi et concessi in elemosinam pro remedio anime mee et patris mei et antecessorum meorum Deo et prioratui canonicorum ecclesie sancte Marie et sancti Petri de Mirebello duos homines quos iamdicti canonici amasiauerunt in corueia sua liberos et ab omni exactione domini Mirebelli et seruiencium eius emancipatos in perpetuum possidendos et ut hoc ratum habeatur sigilli mei munimine presentem paginam roboraui. Actum est anno ab incarnacione Domini millesimo cc° octauo.